Értesítés a Kínai Népköztársaságból és az Egyiptomból származó egyes szőtt és/vagy tűzött üvegrost szövetek behozatalára vonatkozó dömpingellenes, illetve szubvencióellenes eljárás megindításáról szóló értesítések pontosításáról

(2019/C 314/06)

A Bizottság 2019. február 21-én értesítést tett közzé a Kínai Népköztársaságból és az Egyiptomból származó egyes szőtt és/vagy tűzött üvegrost szövetek behozatalára vonatkozó dömpingellenes vizsgálat megindításáról (1) (a továbbiakban: 2019. február 21-i értesítés).

A Bizottság 2019. május 16-án értesítést tett közzé a Kínai Népköztársaságból és az Egyiptomból származó egyes szőtt és/vagy tűzött üvegrost szövetek behozatalára vonatkozó szubvencióellenes vizsgálat megindításáról (2) (a továbbiakban: 2019. május 16-i értesítés).

Az értesítésekben a vizsgált termék meghatározása a következő:

„A vizsgálat tárgyát képező termék: a folytonosüvegrostszál előfonatból vagy fonalból készült szőtt és/vagy tűzött (stitched) szövet, kivéve az impregnált vagy előimpregnált (prepreg) termékeket, valamint a hosszában és szélességében egyaránt 1,8 mm-nél nagyobb szemnagyságú, 35 g/m2-nél nagyobb tömegű hálószöveteket (a továbbiakban: vizsgált termék).”

A vizsgálatok során a Bizottság tudomására jutott, hogy egyes gazdálkodók félreérthették a vizsgált termék meghatározásának szövegét.

Ezért a Bizottság úgy döntött, hogy pontosítást tesz közzé a 2019. február 21-i és a 2019. május 16-i értesítéshez, amelyben minden érdekelt fél számára részletesen bemutatja a folyamatban lévő vizsgálat hatálya alá ténylegesen tartozó termékkört, és lehetővé teszi azon érintett gazdálkodók (köztük különösen a felhasználók és a független importőrök) számára, amelyek esetlegesen azért nem jelentkeztek, mert úgy értelmezték, hogy az eljárások nem érintik őket, hogy a vizsgált termék meghatározásával kapcsolatos pontosítás és a teljes termékkódtáblázat alapján benyújtsák kitöltött kérdőívüket.

Egy, az érdekelt felek számára betekintésre összeállított aktához csatolandó feljegyzés további információkkal is fog szolgálni.

1. Pontosítás a vizsgált termékkel kapcsolatban

A 2019. február 21-i és a 2019. május 16-i értesítés 2. pontjában a vizsgált termék meghatározása a következő:

„A vizsgálat tárgyát képező termék: a folytonosüvegrostszál előfonatból vagy fonalból készült szőtt és/vagy tűzött (stitched) szövet, kivéve az impregnált vagy előimpregnált (prepreg) termékeket, valamint a hosszában és szélességében egyaránt 1,8 mm-nél nagyobb szemnagyságú, 35 g/m2-nél nagyobb tömegű hálószöveteket (a továbbiakban: vizsgált termék).”

A fentieknek megfelelően tehát a vizsgálat során Bizottság tudomást szerzett arról, hogy egyes gazdálkodók félreérthették a fenti meghatározást, és a vizsgált termék meghatározásának helytelen értelmezése miatt úgy dönthettek, hogy nem jelentkeznek.

Ezért a Bizottság helyénvalónak ítéli annak egyértelművé tételét, hogy a vizsgálat tárgyát képező termék: a folytonosüvegrostszál előfonatból és/vagy fonalból készült szőtt és/vagy tűzött (stitched) szövet, beleértve a más elemeket tartalmazót is, de kivéve az impregnált vagy előimpregnált (prepreg) termékeket, valamint a hosszában és szélességében egyaránt 1,8 mm-nél nagyobb szemnagyságú, 35 g/m2-nél nagyobb tömegű hálószöveteket („vizsgált termék”).

Az alábbiakban tájékoztató jelleggel megtalálhatók a vizsgált terméket részletesen leíró TARIC-kódok.

A kétségek kizárása érdekében a Bizottság megjegyzi, hogy a fenti pontosítás nem érinti érdemben a Bizottság által az állítólagos dömpingre/támogatásra és kárra vonatkozóan végzett elemzést, amely a vizsgálat hatálya alá tartozó teljes termékkörre kiterjed. Ennek az áll a hátterében, hogy a Bizottság a dömpinggel/támogatással és a kárral kapcsolatos információkat sokkal részletesebb bontásban, a vizsgált terméket leíró termékkód szintjén gyűjtötte össze az érdekelt felektől.

Az egyértelműség érdekében a Bizottság az alábbiakban közzéteszi azt a termékkódtáblázatot, amely az uniós gazdasági ágazat képviselői és az exportáló gyártók számára összeállított kérdőívet kísérte.

Mező megnevezése Mező formátuma Értékek Magyarázat Értékesítés módja N 1: Tekercsben A termék értékesítésének módjához tartozó számjelet alkalmazza. Ha az értékesítés készletben vagy csomagban történik, mivel ilyenkor különböző szövetek együtt kerülnek értékesítésre, a többi jellemzőt nem kell megadni, tehát a termékkód egyetlen számjelből fog állni. 2: Alakra vágva 3: Csomagban vagy készletben, más szövettel együtt Szövet formája XX WR: Szőtt előfonat és/vagy sodratlan fonal A termék formájához tartozó betűpárt alkalmazza. A „TY” betűpárt csak akkor alkalmazza, ha a szövet sem előfonatot, sem sodratlan fonalat nem tartalmaz. NU: Egyszerű tűzött anyag előfonatból és/vagy sodratlan fonalból – uniaxiális és egyirányú (3) NM: Egyszerű tűzött anyag előfonatból és/vagy sodratlan fonalból – multiaxiális CG: Komplex anyag előfonatból és/vagy sodratlan fonalból, 100 %-ban üvegrostból (4) CM: Komplex anyag előfonatból és/vagy sodratlan fonalból, üvegrosttartalommal, többféle rostból (5) Üveg típusa XX EG: E vagy ECR üveg (kis bórtartalmú) A felhasznált üveg típusához tartozó betűpárt alkalmazza. HG: Nagy rugalmassági modulusú üveg Fajlagos tömeg – a tömeg gramm per négyzetméter (g/m2) mértékegységben kifejezve, az esetleges szövedék, fátyol stb. tömegével együtt N 1: 300 g/m2-nél kisebb A termék tömegét magában foglaló tartomány számjelét alkalmazza. 2: 301–600 g/m2 3: 601–800 g/m2 4: 801–1 200 g/m2 5: 1 201 –1 500 g/m2 6: 1 501 –1 800 g/m2 7: 1 801 –2 400 g/m2 8: 2 400 g/m2-nél nagyobb Az előfonat/fonal finomsági száma (tex) X Z: 300 tex-nél kisebb A terméket alkotó előfonat finomsági számának betűjelét alkalmazza. Azon előfonat/fonal finomsági számát (tex) adja meg, amely (tömegét tekintve) a legnagyobb részarányt képviseli a szövetben. Ha kétféle, eltérő finomsági számú (tex) előfonat vagy fonal ugyanakkora tömeget képvisel a végtermékben, csak a nagyobb finomsági számú (tex) előfonat vagy fonal adatát adja meg. A: 300 tex B: 600 tex C: 900 tex D: 1 100 tex E: 1 200 tex F: 2 300 tex G: 2 400 tex H: 3 600 tex I: 4 800 tex J: Egyéb esetek: vágott szálból készült szövedék, összeállított előfonatok/fonalak stb.

2. TARIC-kódok

A további félreértések elkerülése érdekében a Bizottság a 2019. február 21-i és a 2019. május 16-i értesítés 3. pontjának első bekezdésében kizárólag tájékoztató jelleggel megadott TARIC-kódokkal kapcsolatban is szolgál pontosítással.

A vizsgált termék a következő kódok alá tartozik: KN-kódok: ex 7019 39 00, ex 7019 40 00, ex 7019 59 00 és ex 7019 90 00 (TARIC-kódok: 7019390080, 7019400080, 7019590080 és 7019900080).

A megadott KN- és TARIC-kódok ez esetben is csak tájékoztató jellegűek.

3. Eljárás

A Bizottság felkéri azokat az érdekelt feleket, amelyek úgy vélik, hogy a fenti pontosítások érintik őket, illetőleg amelyek eddig azért nem jelentkeztek, mert úgy értelmezték, hogy az eljárások nem érintik őket, hogy az ezen értesítés közzétételétől számított 7 napon belül jelentkezés és – amennyiben úgy kívánják – kérdőívek igénylése céljából vegyék fel vele a kapcsolatot.

A kapcsolatfelvétel a következő e-mail-címeken lehetséges:

TRADE-AD653-GFF-DUMPING-CHINA@ec.europa.eu

TRADE-AD653-GFF-DUMPING-EGYPT@ec.europa.eu vagy

TRADE-AD653-GFF-INJURY@ec.europa.eu

TRADE-AS656-GFF-SUBSIDY@ec.europa.eu vagy

TRADE-AS656-GFF-INJURY@ec.europa.eu

Az ezen értesítés nyomán beérkező észrevételekről és beadványokról, valamint az esetleges további kapcsolódó információkról a Bizottság feljegyzést készít, amelyet elhelyez az érdekelt felek számára betekintésre összeállított aktában.

(1) HL C 68., 2019.2.21., 29. o.

(2) HL C 167., 2019.5.16., 13. o.

(3) Az „egyirányú” kifejezés azt jelenti, hogy legalább 90 % egy irányban áll.

(4) Figyelmen kívül hagyva a tűzőfonalat, amely poliészterből vagy más rostból is lehet.

(5) Például poliészter mag vagy fátyol. Ezen osztályozás alkalmazásában nem kell az anyagot többféle rostból készültnek tekinteni pusztán amiatt, hogy poliészterből vagy más rostból készült tűzőfonalat tartalmaz.